Jostein Helge Bernhardsen

Jostein Helge Bernhardsen (1945–2023Dødsannonse i Aftenposten 30. desember 2023) var en norsk diplomat. Han var Norges ambassadør til Ukraina, Belarus, Belgia og Luxembourg.Arve Thorvik og Tarald Brautaset: Jostein Helge Bernhardsen (1945-2023) - Minneord i Aftenposten 10. jan. 2024

Bernhardsen  tok examen artium på Bergen katedralskole i 1964 og tok Forsvarets russiskkurs 1966-1967. Han var cand.mag. fra Universitetet i Oslo og Universitetet i Bergen og avla i 1972 mastergrad (Master of Arts) i statsvitenskap og filosofi ved University of Minnesota i USA.Sverre Faafeng Langfeldt: Jostein Helge Bernhardsen - Minneord i Aftenposten 12. jan. 2024 

Han arbeidet i utenrikstjenesten siden 1973.«Jostein Helge Bernhardsen», Store norske leksikon. Fra 1975 til 1977 var han ambassadesekretær ved Norges delegasjon til NATO. Deretter arbeidet han fra 1977 til 1979 med nedrustningsspørsmål i Utenriksdepartementet i Oslo. Fra 1980 til 1983 tjenestegjorde han som første ambassadesekretær ved ambassaden i London. Han var deretter byråsjef for NATO-kontoret i UD fra 1985 til 1989. I årene 1989 til 1992 var han ambassaderåd ved den norske NATO-delegasjonen i Brussel. Bernhardsen var deretter ministerråd ved Norges delegasjon til FN og andre internasjonale organisasjoner i Genève fra 1992 til 1995. Fra 1995 til 2001 var han avdelingsdirektør i Utenriksdepartementet med arbeidsfelt innen import- og eksportkontroll. 

Bernhardsen ble i 2001 utnevnt til ambassadør i Ukraina. Samme år ble han sideakkreditert til Belarus.«Offisielt fra statsråd», 22. juni 2001, regjeringen.no. I 2006 ble han utnevnt til Norges ambassadør i Belgia,«Offisielt frå statsrådet 28. april 2006», regjeringen.no. med sideakkreditering til Luxembourg.«Offisielt frå statsrådet 23. februar», regjeringen.no. Han var ambassadør i Brussel til 2011. 

Bernhardsen var kommandør av Den Kongelige Norske Fortjenstorden.Årsberetning 2007. Det kongelige hoff, kongehuset.no, s. 43.

 Referanser 

Kategori:Fødsler i 1945
Kategori:Dødsfall i 2023
Kategori:Norges ambassadører til Belgia
Kategori:Norges ambassadører til Belarus
Kategori:Norges ambassadører til Luxembourg
Kategori:Norges ambassadører til Ukraina
Kategori:Den Kongelige Norske Fortjenstorden
Kategori:Personer fra Meland kommune